《家叔于巢以折枝兰花赠方息翁自翁作歌张之壁间书一诗于后呈于巢》
清代·姚范

屈原已死潇湘空，蕙兰不生芳草丛，朅来南阮萧斋中。

美人不见相思瘦，一枝折赠秋风后，夜雨西堂落红豆。

我昔曾谱《猗兰篇》，空山鼓之谁与传，烦君更乞冰丝弦。

作者简介：（1702—1771）安徽桐城人，字南青，号姜坞，初名兴涑，字已铜。乾隆七年进士。官翰林院编修，充三礼馆纂修。文章沉邃幽古，学术长于考订，所见多前人所未发。有《援鹑堂诗集》、《援鹑堂文集》、《援鹑堂笔记》。